# B. Osobitná časť

**K Čl. I**

**K § 13 odsekom 1 až 3**

Navrhuje sa negovať prechodné ustanovenie zákona, na základe ktorého nárok na 13. dôchodok v novembri 2022 nevzniká. Súčasne sa navrhuje aby sa v novembri 2022 suma 13. dôchodku určila tak ako doteraz podľa vzorca v zákone (v závislosti od sumy už poberaného dôchodku, resp. úhrnu súm poberaných dôchodkov, tak ako tomu bolo doteraz) a následne krátila koeficientom 0,7. V prípade dôchodkov vyplácaných z cudziny a dávky vyplácanej z cudziny, ktorá je obdobná vyrovnávaciemu príplatku sa navrhuje, aby jeho poberateľ mesačnú sumu naposledy vyplateného dôchodku a dávky oznámil najneskôr do 10. októbra 2022 príslušnému orgánu spôsobom ním určeným.

**K Čl. II**

Účinnosť novely zákona sa navrhuje dňom vyhlásenia v Zbierke zákonov.

Bratislava 26. septembra 2022

**Eduard Heger v. r.**

predseda vlády

Slovenskej republiky

**Milan Krajniak v. r.**

minister práce, sociálnych vecí a rodiny

Slovenskej republiky